সোমালি মাম
সোমালি ম্যাম (খ্‌মের: ម៉ម សុម៉ាលី [mɑːm somaːliː]; জন্ম ১৯৭০ বা ১৯৭১) কম্বোডিয়ার একজন মানব পাচার বিরোধী আইনজীবী যার কাজের আগ্রহ মূলত যৌন দাসত্বের উদ্দেশ্যে সংঘটিত পাচারের বিরুদ্ধে। ১৯৯৬ থেকে ২০১৪ সাল পর্যন্ত মাম যৌন পাচারের বিরুদ্ধে প্রচারণায় জড়িত ছিলেন। তিনি সোমালি ম্যাম ফাউন্ডেশন স্থাপন করেন এবং এর জন্য অর্থ সংগ্রহ করেন। তাকে প্রধান প্রধান টেলিভিশন অনুষ্ঠানগুলোতে উপস্থিত থাকতে এবং অনেক আন্তর্জাতিক অনুষ্ঠানে কথা বলতে দেখা যায়। ২০১২ এবং ২০১৩ সালে দ্য কম্বোডিয়া ডেইলিতে মিথ্যা বলার অভিযোগ প্রকাশিত হওয়ার পর নিউজউইক ২০১৪ সালের মে মাসে একটি প্রচ্ছদ-গল্প চালায় এবং দাবি করে যে মাম নিজের এবং অন্যদের সম্পর্কে নির্যাতনের গল্প তৈরি করেছেন। বোস্টন ভিত্তিক আইন সংস্থা গুডউইন প্রক্টরের মাধ্যমে সোমালি ম্যাম ফাউন্ডেশন নিজস্ব তদন্ত করার পর, তিনি তার পদ থেকে পদত্যাগ করেন এবং অক্টোবর ২০১৪ সালে ফাউন্ডেশন টি বন্ধ হয়ে যায়। তিনি নতুন তহবিল সংগ্রহের কার্যক্রম শুরু করার জন্য সেই বছরের শেষের দিকে যুক্তরাষ্ট্রে ফিরে আসার আগে কম্বোডিয়ায় বসবাস করতে ফিরে যান।